CELEX: 62012TN0297
Language: et
Date: 2012-07-02 00:00:00
Title: Kohtuasi T-297/12: 2. juulil 2012 esitatud hagi — Evropaïki Dynamiki versus komisjon

8.9.2012   
            
            
               ET
            
            
               Euroopa Liidu Teataja
            
            
               C 273/16
            
         2. juulil 2012 esitatud hagi — Evropaïki Dynamiki versus komisjon
   (Kohtuasi T-297/12)
   2012/C 273/27
   Kohtumenetluse keel: kreeka
   
      Pooled
   
   
      Hageja: Evropaïki Dynamiki-Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindaja: advokaat B. Christianos)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               mõista komisjonilt hageja ärialase maine kahjustamise eest, mis tulenes ärisaladuse rikkumist, välja 50 000 euro suurune kahjutasu koos viivitusintressiga, arvutatuna alates 3. juulist 2007 kuni käesoleva kohtuotsuse kuulutamise ja summa täieliku tasumiseni;
            
         
               —
            
            
               mõista hageja kantud kulud välja komisjonilt.
            
         
      Väited ja peamised argumendid
   
   Käesoleva hagiga palub hageja Euroopa Liidu Üldkohtult ELTL artikli 340 teise lõigu alusel (liidu lepinguväline vastutus) Euroopa Komisjoni (edaspidi „komisjon”) ebaseaduslikust käitumisest tingitud kahju hüvitamist. Täpsemalt kahjustas komisjon hageja ärialast mainet, saates 3. juulil 2007 kolmandale isikule ühe dokumendi, mis sisaldas viiteid hageja suhtes algatatud uurimise kohta.
   Hageja väidab, et komisjoni lepinguvälise vastutuse eeldused, nagu neid on kohtupraktikas tõlgendatud, on täidetud ning annavad aluse nõuda tema ärialase maine kahjustamise eest hüvitist, kuna komisjon tegi kolmandatele isikutele ebaseaduslikult teatavaks selle, et tema suhtes on algatatud uurimine, selle uurimise sisu ning teda puudutava teabe, mis on kaetud ärisaladusega.